Fra 2016 til 2019 var hun USAs ambassadør i Malabo i Ekvatorial-Guinea. Fra september 2013 til august 2015 var hun chargé d'affaires ved den amerikanske ambassade i Oslo. Hun ledet USAs ambassade i Oslo i fravær av en ambassadør i en eksepsjonelt lang periode (23 måneder) i påvente av at en ny skulle bli bekreftet av Senatet. Hun kom til Norge etter å ha virket som en av USAs fremste diplomater i Ghana. I juni 2015 kunngjorde president Obama at han aktet å utnevne henne til ambassadør i Ekvatorial-Guinea. Senatet godkjente nominasjonen av Furuta-Toy den 22. oktober 2015. Hun virket som ambassadør i Ekvatorial-Guinea fra 11. februar 2016 til 25. februar 2019.